
	ACTA (EXTRACTE) 


	Expedient núm.: 
	Òrgan col·legiat: 

	JGL/2018/49 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	10 de desembre de 2018 

	Durada 
	des de les 19.00 fins a les 20.25 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Excuses d'assistència presentades
Ramon Xandri i Solé, 2n tinent d’alcaldia
Yasmina Valderrama i Ramallo, regidora de Salut, Polítiques d’Igualtat i Joventut


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
	Expedient 2238/2018. Escola Arrels II – utilització espai públic i material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Escola Arrels II, en què demana autorització per poder dur a terme tot un seguit d'activitats, en benefici de La Marató de TV3, a la plaça Major el dia 15 de desembre; també demana permís per poder utilitzar una connexió al subministrament elèctric, l'equip de so, dos taulers amb els cavallets corresponents, una tarima, dos bidons per coure i dos bidons per les deixalles;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte l'equip de so que està cedit a una altra entitat.


 
	Expedient 2241/2018. Escola El Vinyet – utilització material

	Favorable
	Tipus de votació: unanimitat

	Vista la sol·licitud presentada i subscrita pel representant de l'Escola El Vinyet, en què demana poder utilitzar quatre taules plegables el dia 22 de desembre, a partir de les 14.00 hores, per dur a terme un berenar amb les famílies;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 2235/2018. Campanya #BaltasarDeVeritat – cavalcada 2019

	Favorable
	Tipus de votació: unanimitat

	Sara Alarcón, regidora delegada de Cultura, dona compte de l'escrit tramès per l'entitat "Casa nostra, casa vostra" també coneguda com "Volem Acollir", en relació a la campanya #BaltasarDeVeritat, que estan impulsant i en la que demanen la participació de tots els ajuntaments de Catalunya. La campanya pretén animar els ajuntament de Catalunya perquè deixin d'embetumar patges i reis i demanin que a la cavalcada hi participin persones negres.


HISENDA
	Expedient 815/2017. 2a i última certificació – obres d'adequació de serveis a l'àmbit del carrer de Sant Miquel entre el carrer de Sant Llorenç i el portal del Pont

	Favorable
	Tipus de votació: unanimitat

	Presentada la certificació núm. 2 i última de les obres d'adequació de serveis a l'àmbit del carrer de Sant Miquel entre el carrer de Sant Llorenç i el portal del Pont i informada pel tècnic municipal i la interventora actal.,
La Junta de Govern Local, en virtut de les facultats que té delegades per decret de l'alcaldia 125/2015, de 10 de juliol, i per unanimitat dels assistents, acorda:
1. Aprovar la certificació núm. 2 i última de les obres d'adequació de serveis a l'àmbit del carrer de Sant Miquel entre el carrer de Sant Llorenç i el portal del Pont, que ascendeix a la quantitat de deu mil seixanta-vuit euros amb tretze cèntims (10.068,13 €).
2. Condicionar el pagament d'aquesta certificació a l'aportació de la documentació que s'especifica tot seguit, referent al contractista i, si és el cas, al/s subcontractista/es (no serà necessari si s'ha aportat en els darrers 6 mesos):
- Relació dels treballadors adscrits a l'execució del contracte amb la justificació que estan al corrent del cobrament salarial.
- Còpia dels TC1 i TC2.
- Certificat d'estar al corrent de les obligacions amb la Seguretat Social.
- Certificat d'estar al corrent de les obligacions tributàries.
3. Comunicar aquest acord a l'interessat.


MERCAT
	Expedient 2113/2018. Oferta pública per a la transmissió de l'autorització d'una parada del mercat de venda no sedentària de Solsona

	Favorable
	Tipus de votació: unanimitat

	Vist que és necessari obrir la convocatòria de l'oferta pública per a la transmissió de l'autorització de la parada núm. 45, de 8 metre lineals, del mercat de venda no sedentària de Solsona;
Dades de la parada núm. 45:
- Dimensions: 8 metres lineals
- Situació: passeig de Sant Antoni Maria Claret
- Horari de venda: tots els divendres de 8.30 a 14.00 hores
- Finalització de la llicència: any 2032
- Activitat: venda de fruita i verdura
- Preu inicial de transmissió: 9.000,00 €
- El preu inclou: traspàs de parada i accessoris complementaris per dur a terme l’exercici de venda;
En compliment del que s’estableix l’article 15, apartat 7, de la Llei 18/2017, d’1 d’agost, de comerç, serveis i fires, l’article 7 del Decret 162/2015, de 14 de juliol, de venda no sedentària en mercats de marxants, i en relació amb l’expedient de traspàs núm. 2113/2018, resta exposada l'esmentada oferta pública als efectes que puguin presentar-se les corresponents sol·licituds;
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Obrir la convocatòria de l'oferta pública per a la transmissió de l'autorització de la parada núm. 45, de 8 metre lineals, del mercat de venda no sedentària de Solsona.
Segon. Publicar al Butlletí Oficial de la Província de Lleida l'esmentada oferta per un període de 15 dies hàbils per tal que les persones físiques o jurídiques interessades puguin presentar les seves ofertes.


 
	Expedient 2203/2018. Bases per a l'atorgament de les autoritzacions de parades al mercat de venda no sedentària de Solsona

	Favorable
	Tipus de votació: unanimitat

	Atès que s’han redactat les bases per a l'atorgament de les autoritzacions de parades al mercat de venda no sedentària de Solsona, que s’adjunten com annex;
Atès que l'objecte d'aquestes bases és fixar les condicions que han de regir l'atorgament dels llocs de venda vacants, és a dir, sense ocupar, del mercat de venda no sedentària de Solsona, que es du a terme setmanalment, els dimarts i els divendres;
Vist l’article 54 i 66.3.g del Decret legislatiu 2/2003 de 20 d’abril pel qual s’aprova el Text refós de la Llei municipal i de règim local de Catalunya,
La Junta de Govern Local, en virtut de les atribucions que té delegades per decret de l’Alcaldia 125/2015, de 10 de juliol, i per unanimitat dels assistents, acorda:
Primer. Aprovar inicialment les bases per a l'atorgament de les autoritzacions de parades al mercat de venda no sedentària de Solsona.
Segon. Publicar al Butlletí Oficial de la Província de Lleida les esmentades bases per un període de 20 dies hàbils per tal que les persones físiques o jurídiques interessades puguin presentar les seves proposicions.
Tercer. Atorgar un període de 20 dies hàbils per tal que les persones físiques o jurídiques puguin fer les al·legacions a les bases per a l'atorgament de les autoritzacions de parades al mercat de venda no sedentària de Solsona.
Quart. Considerar l'acord d'aprovació inicial elevat a definitiu si durant el termini d'informació pública no es presenta cap al·legació ni reclamació.
Annex
«Bases per a l’atorgament de les autoritzacions de parades al mercat de venda no sedentària de Solsona
Capítol I. Disposicions generals
Clàusula 1. Objecte 
L’objecte d’aquestes bases és fixar les condicions que han de regir l’atorgament dels llocs de venda vacants, és a dir, sense ocupar, del mercat de venda no sedentària de Solsona, que es du a terme setmanalment, els dimarts i divendres.
Els llocs de venda (mòduls) vacants els divendres són en total 8. D’aquestes, 2 mòduls s’emplacen al passeig de Sant Antoni Maria Claret i 6 mòduls al nucli antic de Solsona.
D’aquest mòduls vacants, tots es destinaran a la venda de productes del sector de l’alimentació i cap al sector de la venda de productes no alimentaris.
No hi ha llocs de venda (mòduls) vacants el dimarts. 
El nombre màxim de mòduls que podrà sol·licitar l’interessat estarà en funció dels metres lineals que ocupi i per a l’exercici d’una única activitat. Tot això en el benentès que la longitud màxima que pot ocupar una parada de l’interessat és de dotze (12) metres lineals. 
Clàusula 2. Tipologia de productes 
La tipologia de producte pel qual es pot licitar és la següent: 
Sector alimentació: 
Fruita i verdura
Embotits, xarcuteria i/o formatges 
Pollastres a l’ast i menjar precuinat
Confiteria, dolços i fruits secs 
Llegum seca, pesca salada, olives i conserves
Ous, pa i derivats
Productes làctics
Productes ecològics i per intoleràncies alimentàries
Productes de temporada com trumfos, mel, torrons, bolets, cargols... 
Infusions, espècies, plantes aromàtiques, herbodietètica
Altres. 
Clàusula 3. Durada de les autoritzacions 
Les autoritzacions adjudicades tindran una durada de quinze anys, prorrogable expressament per períodes idèntics. 
Clàusula 4. Règim econòmic de les autoritzacions 
1. L’adjudicatari de l’autorització haurà de satisfer les taxes que s’estableixin a l’ordenança fiscal que l’Ajuntament de Solsona aprovi per a cada exercici.
2. L’import d’aquestes taxes es pagarà per trimestres naturals i per anticipat, mitjançant la domiciliació bancària del rebut, el qual es carregarà els dies següents: 1 de gener, 1 d’abril, 1 de juliol i 1 d’octubre o si aquests fossin inhàbils, el següent dia hàbil posterior.
En cas de no domiciliar-se el rebut es realitzarà el pagament a la Tresoreria de l’Ajuntament per avançat trimestralment, abans del dia 1 de gener, l’1 d’abril, 1 de juliol i l’1 d’octubre de cada any. En el cas de donar-se de baixa de la parada l’import de la taxa es prorratejarà per trimestres naturals i es procedirà a la devolució de la quota corresponent. 
3. Els rebuts que no s’hagin fet efectius durant els períodes esmentats es recaptaran per la via de constrenyiment amb els recàrrecs previstos a l’article 28 de la Llei general tributària i despeses de procediments quan s’escaiguin.
El recàrrec és del 5 per cent si es paga abans que sigui notificada la provisió de constrenyiment, del 10 per cent si el deute es satisfà una vegada notificada la provisió de constrenyiment i dintre dels terminis de l'article 62.5 de la Llei general tributària. Si el pagament del deute es realitza després d’haver-se notificat la provisió de constrenyiment, s’haurà d’abonar un recàrrec del 20 per cent, més els interessos de demora generats des del dia següent al de la finalització del període voluntari. 
4. De conformitat amb el que estableix l’art. 102 de la Llei general tributària no serà preceptiva la notificació expressa de la liquidació, donant-se per notificat l’obligat tributari amb l’acord de concessió de la autorització.
Clàusula 5. Normativa aplicable 
Les autoritzacions per a la venda ambulant es regeixen per aquestes bases i, en tot allò que no estigui regulat en aquestes, per la seva legislació específica i, en particular, per:
- Llei 33/2003, de 3 de novembre, del patrimoni de les administracions públiques.
- Decret 336/1988, de 17 d’octubre, pel qual s’aprova el Reglament del patrimoni dels ens locals.
- Llei 7/1996, de 15 de gener, d’ordenació del comerç minorista.
- Llei 7/2011, de 27 de juliol, de mesures fiscals i financeres de Catalunya.
- Decret legislatiu 1/1993, de 9 de març, que aprova el Text refós sobre comerç interior.
- Decret 162/2015, de 14 de juliol, de venda no sedentària en mercats de marxants.
- Llei 18/2017, de l’1 d’agost, de comerç, serveis i fires.
- Reglament regulador del mercat de venda no sedentària de Solsona, que s’adjunta com annex II.
- Resta de normativa que sigui d’aplicació per a la venda ambulant en virtut de la legislació vigent, així com pel que a la normativa en matèria de seguretat alimentària, riscos laborals, consum, medi ambient i reciclatge.
Clàusula 6. Jurisdicció competent 
Les qüestions litigioses sorgides sobre la interpretació, modificació, resolució i efectes de la autorització d’ocupació privativa seran resoltes per l’alcalde, els acords del qual posaran fi a la via administrativa i seran immediatament executius. Contra els mateixos, tindrà lloc el recurs de reposició i el contenciós administratiu, de conformitat amb el que disposa la normativa d’aplicació.
Per resoldre les controvèrsies que sorgeixin entre les parts serà competent la Jurisdicció Contenciosa Administrativa. 
Capítol II. Procediment d'adjudicació de les autoritzacions 
Clàusula 7. Procediment d’adjudicació 
El procediment de selecció per a l’atorgament de les autoritzacions es realitzarà en règim de concurrència competitiva, mitjançant convocatòria pública i com a resultat d’un procediment basat en els principis de transparència, objectivitat i publicitat; i s’efectuarà de conformitat amb els criteris de valoració fixats a la clàusula 11 d’aquestes bases, adjudicant-se les parades a la puntuació més alta i, en cas d’empat, es resoldrà per sorteig. 
Clàusula 8. Requisits de les persones licitadores 
1. Podran participar en la licitació, les persones, físiques o jurídiques, amb plena capacitat d’obrar, que compleixin els requisits següents:
a) Quan es tracti d’una persona jurídica, caldrà que estigui legalment constituïda, inscrita en el Registre oficial corresponent i el seu objecte social haurà d’incloure l’activitat a prestar.
b) Quan es tracti de comerciants extracomunitaris, acreditar, a més a més, que estan en possessió dels permisos de residència i de treball que estableix la normativa específica vigent.
c) Estar donats d’alta en l’epígraf corresponent de l’impost d’activitats econòmiques (IAE) i estar al corrent del pagament de la tarifa o, en cas d’estar exempts, estar donat d’alta en el cens d’obligats tributaris.
d) Estar al corrent de les seves obligacions tributàries amb Hisenda i amb l’Ajuntament de Solsona.
e) Estar donats d’alta al règim de la Seguretat Social que correspongui, el titular i els treballadors que tingui contractats, i estar al corrent de les obligacions amb aquesta. 
f) Complir tots aquells requisits que estableixin les reglamentacions específiques a aplicar als productes que tinguin a la venda. 
g) Disposar de la documentació que acrediti el compliment de la normativa vigent sobre higiene i manipulació d’aliments, si s’escau, per a la venda d’aquells productes que ho requereixin, segons les disposicions vigents.
h) Disposar d’una assegurança de responsabilitat civil per una cobertura mínima de 120.000 € per sinistre i any. 
i) Quan es tracti de cooperatives, s’haurà d’acreditar que tots els socis treballadors estan adscrits al mateix règim de la Seguretat Social (general o especial de treballadors autònoms), d’acord amb el que s’estableixi en els estatuts socials de la cooperativa.
j) Tampoc podran optar a la autorització les persones que hagin estat sancionades per la comissió de faltes que comportin la pèrdua d’aquesta, l’any anterior a la sol·licitud.
Clàusula 9. Proposició dels interessats. Documentació 
Per a concórrer a la licitació, les persones interessades presentaran una instància sol·licitant que volen participar en aquest concurs i anirà acompanyada de dos sobres de la manera que s’indica a continuació: 
El sobre 1, es subtitularà Documentació acreditativa de la personalitat i característiques del licitador, i contindrà la documentació, original o fotocòpia compulsada, següent: 
a) Model de sol·licitud degudament emplenat, que es troba a l’annex III d’aquestes bases.
b) Document Nacional d'Identitat de la persona física que concorre a aquesta licitació en nom individual, o altre document que reglamentàriament el pugui substituir.
En cas d'actuar mitjançant un representant, el document públic que acrediti l'esmentada representació validat, a l'efecte, pel Secretari de la Corporació. 
La validació es podrà realitzar d’ofici per l’Ajuntament de Solsona, si no es presentés pel licitador.
c) Si es tracta de comerciants extracomunitaris, document acreditatiu que està en possessió dels permisos de residència i de treball que estableix la normativa específica vigent.
d) En el cas de persones jurídiques a més s’haurà d’acreditar:
- Escriptura de constitució i, en el seu cas, de modificació, inscrites en el Registre Mercantil, quan aquest registre sigui legalment exigible. Si no ho fos, escriptura o document de constitució, estatuts o acta fundacional en què constin les normes per les que es regula la seva activitat, inscrits, en el seu cas, en el corresponent Registre Oficial.
- L'apoderament del representant o representants de la persona jurídica en qüestió haurà d'acreditar-se mitjançant escriptura pública inscrita en el Registre Mercantil o, en el seu cas, recollir-se en els respectiu estatuts. Aquest poder haurà de ser validat pel Secretari General de l'Ajuntament.
La validació es podrà realitzar d’ofici per l’Ajuntament de Solsona, si no fos presentada pel licitador. 
- Referència al nom, domicili i DNI/CIF/NIE de l’empleat o soci de la societat que vagi a fer ús de l’autorització per compte d’aquesta.
e) En el cas de cooperatives: 
- Escriptura de constitució i dels estatuts pels quals es regeix, inscrita en el Registre de Cooperatives de Catalunya si el seu àmbit es limita a Catalunya, o en el Ministeri de Treball i Seguretat Social si s’estén a més d’una comunitat autònoma.
- Acreditació que tots els socis treballadors estan adscrits al mateix règim de la Seguretat Social (general o especial de treballadors autònoms), d’acord amb el que s’estableixi en els estatuts socials de la cooperativa.
- Referència al nom, domicili i DNI/CIF/NIE de l’empleat o soci de la societat que vagi a fer ús de l’autorització per compte d’aquesta.
El sobre 2, que estarà tancat, es subtitularà Documentació acreditativa de criteris objectius. Anirà acompanyat de fotografies de la instal·lació i de la documentació necessària per justificar els criteris que s’estableixen a la clàusula 11 per a la valoració de la proposta.
Clàusula 10. Lloc i termini per presentar sol·licituds 
1. L’anunci de licitació i les bases presents es publicaran mitjançant anunci en el tauler d’edictes de la Casa Consistorial i al tauler d’edictes de la seu electrònica (www.ajsolsona.cat).
2. Les sol·licituds es presentaran en un sobre tancat que inclourà els dos sobres (sobre 1 i sobre 2) indicats a la clàusula 9, en la data límit de vint dies hàbils, de 9.00 a 14.00 hores, de dilluns a divendres, a comptar des del dia següent al de la darrera publicació de l’anunci de licitació en el tauler d’edictes de la Casa Consistorial, el tauler d’edictes de la seu electrònica (www.ajsolsona.cat).
Les sol·licituds, juntament amb els documents assenyalats a la clàusula 9, es dirigiran a l’alcalde de l’Ajuntament de Solsona i es presentaran a l’Oficina d’Atenció al Ciutadà de l’Ajuntament de Solsona (carrer del Castell, 20) o en la forma que determina l’article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú i el Conveni marc de 5 de juliol de 2007, publicat en el DOCG núm. 4935 de 27 de juliol de 2007 i BOE núm. 190 de 9 d’agost de 2007: 
a) En els registres de qualsevol òrgan administratiu que pertanyi a l’Administració General de l’Estat, a la de qualsevol administració de les comunitats autònomes, a la de qualsevol administració de les diputacions provincials, capítols i consells insulars, als ajuntaments dels municipis a què es refereix l’article 121 de la Llei 7/1985, de 2 d’abril, reguladora de les bases de règim local, o la de resta de les entitats que integren l’administració local si, en aquest últim cas, s’hagués subscrit l’oportú conveni.
b) En les oficines de correus, en la forma que reglamentàriament s’estableixi.
c) En les representacions diplomàtiques o oficines consulars d’Espanya a l’estranger.
d) En qualsevol altre que estableixin les disposicions vigents.
L’Ajuntament es farà càrrec de les despeses ocasionades com a conseqüència de la publicació dels anuncis de la convocatòria de la licitació i la posterior adjudicació de la autorització.
Clàusula 11. Criteris de valoració de les ofertes presentades
Els criteris seran els següents: total màxim de puntuació: 100 punts.
Per llocs de venda dedicats a l'alimentació:
Proximitat
(40 punts)
Proximitat del lloc de producció al mercat de Solsona (Solsonès o a una distància inferior a 40 Km de Solsona (1)
40
Producte
(45 punts)
Tots els productes de la parada són de producció ecològica amb certificació degudament acreditada (2)
20
Productes amb certificats de denominació d’origen, d’indicació geogràfica protegida, marca de qualitat i/o especialitat tradicional i producte de proximitat d’acord amb el que defineix el decret 24/2013, de 8 de gener. (2)
10
Producte que no existeixi actualment al mercat 
15
Serveis al client
(15 punts)
Cobrament amb targeta de crèdit (3)
10
Formació del personal de la parada destinat a l’atenció al públic (4)
5
(1) Justificar amb l’adreça fiscal de la persona jurídica/física i del centre de producció.
(2) Justificar gràficament i amb documents.
(3) Justificar amb el contracte amb l’entitat financera del TPV.
(4) Justificar amb els certificats de la formació realitzada.
Clàusula 12. Mesa
1. La Mesa de selecció estarà constituïda pels membres següents:
President: regidor de Promoció econòmica o el/la regidor/a o funcionari/a que nomeni l’alcalde. 
Vocals: regidora de Governació o el/la regidor/a o el/la funcionari/a de carrera o personal laboral al servei de la Corporació que nomeni l’alcalde. 
Secretari de la Corporació, que farà de secretari de la Mesa o persona en qui es delegui per decret d’Alcaldia. 
Interventor de la Corporació o persona en qui es delegui per decret d’Alcaldia.
2. La mesa queda facultada per convidar a experts en la matèria, amb veu però sense vot, personal tècnic i/o jurídic, als efectes d’assessorar a la Mesa de selecció.
Clàusula 13. Procediment d’adjudicació 
1. Per a l’obertura de les sol·licituds, es procedirà de la manera següent: 
Al desè dia comptat de l’endemà de la data en què finalitzi el termini de licitació, la Mesa es reunirà en acte no públic a les 13.00 hores a l’Ajuntament de Solsona (carrer del Castell, 20), per a procedir a l’obertura del sobre 1 i a la qualificació de la documentació presentada, en temps i forma. Si observés defectes materials en la documentació presentada, es concedirà, als licitadors afectats, un termini de deu dies hàbils per a l’esmena, comunicant-los, mitjançant escrit amb avís de recepció, les deficiències de la seva documentació, des de la Secretaria de l’Ajuntament. Si no es presenta la documentació d'esmena requerida, se’l tindrà per desistit de la seva petició. La documentació d'esmena es presentarà de la mateixa manera que l’assenyalada a la clàusula 10.
El trentè dia comptat de l’endemà de la data en què finalitzi el termini de licitació, a les 13.00 hores a la sala de plens de la Casa Consistorial, la Mesa es reunirà en acte públic i donarà compte dels licitadors admesos i, en el seu cas, exclosos del procediment i procedirà a l’obertura del sobre 2, llevat que sigui necessari suspendre l’obertura d’aquest sobre per qualsevol motiu, en el qual cas s’indicarà el proper dia de reunió de la Mesa. A continuació, es donarà compte de la documentació presentada, la qual passarà als Serveis tècnics municipals per tal que procedeixin a la seva valoració, de conformitat amb les presents bases. 
2. Els terminis referits en aquesta clàusula, excepte els deu dies d’esmena de documents, s’entendran naturals.
En cas que el dia d’obertura dels sobres de les ofertes coincideixi en dia inhàbil o en dissabte, l’obertura tindrà lloc el següent dia hàbil. 
3. De tot això, s'aixecarà les corresponents actes.
Clàusula 14. Forma d’adjudicació de les autoritzacions 
Una vegada puntuades les sol·licituds, es procedirà a l’adjudicació a les que tinguin millor puntuació. 
En cas d’empat, es resoldrà mitjançant sorteig que s’efectuarà en acte públic, que serà convocat amb la deguda antelació mitjançant edicte al tauler d’edictes de la Casa Consistorial i de la seu electrònica de l’Ajuntament de Solsona (www.ajsolsona.cat). La resolució d’adjudicació es publicarà al tauler d’edictes de la Casa Consistorial i de la seu electrònica de l’Ajuntament de Solsona (www.ajsolsona.cat).
En el cas que no es puguin atendre totes les sol·licituds, es formarà una llista d’espera. Per cobrir les vacants es cridarà als que figuren a la corresponent llista per ordre de puntuació i, d’esgotar-se aquesta, es procedirà a convocar un nou concurs de concurrència competitiva per cobrir les vacants. 
La llista d’espera tindrà vigència fins que no es convoqui una nova licitació o fins que s’exhaureixin els sol·licitants. 
Clàusula 15. Expedició de l’autorització o autorització 
Prèviament a l’expedició de l’autorització, es requerirà els licitadors perquè, en el termini de deu dies hàbils, comptats a partir del dia següent a la recepció del requeriment, presentin davant l’Ajuntament de Solsona la documentació justificativa següent:
a) Document acreditatiu d’estar donat d’alta en l’epígraf corresponent de l’impost d’activitats econòmiques (IAE) i estar al corrent del pagament de la tarifa o, en cas d’estar exempts, estar donat d’alta en el cens d’obligats tributaris. 
b) Documentació acreditativa d’estar al compliment de les obligacions tributaries amb Hisenda i de no tenir cap deute pendent amb l’Ajuntament de Solsona. 
c) Documentació acreditativa d’estar donats d’alta al règim de la Seguretat Social que correspongui, el titular i els treballadors que tingui contractats, i estar al corrent de les obligacions amb aquesta.
d) Documentació que acrediti el compliment de la normativa vigent sobre higiene i manipulació d’aliments, si s’escau, per a la venda d’aquells productes que ho requereixin, segons les disposicions vigents.
e) Assegurança de responsabilitat civil per una cobertura mínima de 120.000,00 € per sinistre i any, i rebut pagat de l’anualitat corresponent. 
Si no es presenta la documentació esmentada dins del termini indicat, s’entendrà que la persona licitadora ha retirat la seva oferta i es procedirà a demanar la mateixa documentació a la persona licitadora següent per l’ordre en què hagin quedat classificades les ofertes en la llista d’espera. 
Dins del termini de quinze dies hàbils següents a què el licitador hagi presentat la documentació justificativa indicada, l’alcalde atorgarà l’autorització corresponent d’ocupació del lloc de venda.
Annex I: Ordenança reguladora del mercat municipal de Solsona de venda no sedentària.
Annex II: Model de sol·licitud.»
«Annex II: Model de sol·licitud
SOL·LICITUD PER PARTICIPAR EN EL PROCEDIMENT DE CONCURRÈNCIA PÚBLICA PER A L’ATORGAMENT D’AUTORITZACIONS DE PARADES VACANTS DEL MERCAT DE VENDA NO SEDENTÀRIA DE SOLSONA
DADES DE LA PERSONA SOL·LICITANT
NOM I COGNOMS: 
NIF/CIF: 
DOMICILI: 
POBLACIÓ: 
CODI POSTAL: 
TEL. MÒBIL:
TEL. FIX: 
E-MAIL: 
DADES DE LA PERSONA REPRESENTANT LEGAL DE L’EMPRESA (si escau) 
NOM I COGNOMS: 
NIF/CIF:
DECLARO 
-Que estic assabentat del procés de concurrència pública per a l’atorgament d’autoritzacions de parades vacants del mercat de venda no sedentària de Solsona, així com del contingut del Plec de clàusules particulars que regula aquest procediment.
- Que estic interessat a participar-hi.
Per això, 
SOL·LICITO
L’atorgament d’una autorització municipal de venda no sedentària per a la instal·lació d’una parada per a la venda de:
(Senyalar amb una ‘x’ el tipus de parada)
SECTOR ALIMENTACIÓ:  
· Fruita i verdura.
· Embotits,  xarcuteria i/o formatges.
· Confiteria, dolços, fruits secs. 
· Llegum seca, pesca salada, olives i conserves.
· Ous, pa i derivats. 
· Productes ecològics i per intoleràncies alimentàries.
· Productes de temporada com trumfos, mel, torrons, bolets, cargols... 
· Infusions, espècies, plantes aromàtiques, herbodietètica
· Altres del sector de l’alimentació:__________________________________________________
Amb un total de ________________________metres lineals de parada.
· AUTORITZO a l’Ajuntament de Solsona a consultar i verificar la documentació acreditativa que acompanya tot el Plec de sol·licitud, mitjançant les plataformes habilitades per les diferents administracions públiques i que són imprescindible per a la resolució d’aquesta tramitació.
DECLARO SOTA LA MEVA RESPONSABILITAT
(Senyalar amb una ‘x’)
· Que estic donat d’alta i al corrent de pagament de la Tresoreria General de la Seguretat Social, així com el titular i els treballadors que tingui contractats.
· Que estic donat d’alta a l’epígraf de l’Impost d’activitats econòmiques corresponent i que n’estic al corrent del pagament de la tarifa o, en el cas d’estar-ne exempt, estic donat d’alta al cens de tributaris obligats.
· Que compleixo amb tots els requisits que les reglamentacions específiques estableixen aplicar als productes que tingui a la venda.
· Que compleixo amb els requisits establerts en la normativa vigent relativa a la venda no sedentària de l’Ajuntament de Solsona.
· Que no tinc cap deute tributari amb l’Ajuntament de Solsona.
· AUTORITZO a l’Ajuntament de Solsona a consultar i verificar les dades d’aquesta declaració mitjançant les plataformes habilitades per les diferents administracions públiques, i que són imprescindibles per a la resolució d’aquesta tramitació.
Solsona, ___ de ____________________ de 20__
SIGNATURA:
En compliment del que estableix l’art.5 de la Llei orgànica 15/1999, de 13 de desembre, de protecció de dades de caràcter personal, us informem que les dades personals que proporcioneu i la seva documentació annexa, s’incorporaran i es tractaran en un fitxer automatitzat, la finalitat del qual és la gestió d’aquest procediment. Les dades aquí facilitades només serviran per tramitar aquesta sol·licitud i mai no es destinaran a altres finalitats. Ni es cediran a terceres persones, excepte en els termes previstos en la Llei. El responsable d’aquest fitxer és l’Ajuntament de Solsona, amb CIF núm. P2525700G i domicili al carrer del Castell, 20, 25280 de Solsona. Teniu dret a accedir, rectificar i cancel·lar les vostres dades i a oposar-vos al seu tractament en les condicions previstes a la Llei orgànica de Protecció de dades de caràcter personal vigent, sol·licitant-ho amb la deguda identificació personalment, per correu postal a l’Oficina d’Atenció Ciutadana (OAC), carrer del Castell, 20, 25280 de Solsona. Tel. 973480050.



PERSONAL
	Expedient 1488/2018. Convocatòria C05/2018 – Conserge d'instal·lacions esportives

	Desfavorable
	Tipus de votació: unanimitat

	Vist el recurs de reposició presentat per RGF, amb DNI núm. *600B, contra l’acord de la Junta de Govern Local del dia 29 d’octubre de 2018, per la qual es resol la convocatòria del procés de selecció per cobrir una plaça de conserge de les instal·lacions esportives (vigilant esportiu), per haver inclòs l’aspirant amb registre d’entrada núm. 2658, que no complia els requisits de la convocatòria; 
Vist que, a les resolucions per a les quals s’aprovava la llista provisional i la llista definitiva d’admesos i exclosos, l’aspirant 2658 estava exclòs per no acreditar el pagament de la taxa que fixava la base tercera de la convocatòria;
Atès que el dia 25 d’octubre de 2018, amb registre d’entrada núm. 3291, l’aspirant 2658 presentà una al·legació dient que havia pagat la taxa seguint totes les indicacions de la convocatòria i aportant el justificat de pagament de la mateixa el dia 1 d’octubre de 2018, a un compte de l’Ajuntament de Solsona, i dins el termini que fixaven les bases;
Atès que l’Ajuntament de Solsona comprovà que tots els punts al·legats per l’aspirant eren correctes;
Atès que davant aquest fets el Tribunal va considerar que no es podia haver exclòs a l’aspirant 2658 i li comunicà que si continuava interessat en el lloc a cobrir era necessari que es presentés a les oficines municipals el dia de l’entrevista;
Atès que l’aspirant 2658 es va personar a les oficines municipals el dia de l’entrevista;
Pels motius exposats, a proposta de l'alcalde, la Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
Primer. Desestimar el recurs de reposició presentat per RGF atès que els motius pels qual es va excloure l’aspirant 2658 era la manca de pagament de la taxa, aspecte que, per documentació aportada per l'aspirant el dia 25 d'octubre de 2018, s'acredità que s'havia realitzat de forma correcta.
Segon. Considerar correctes les puntuacions atorgades a cadascun dels aspirants que formen part de la borsa.
Tercer. Notificar aquest acord a RGF.


 
PROMOCIÓ ECONÒMICA
	Expedient 2232/2018. Calendari de festius amb obertura comercial autoritzada, per al municipi de Solsona, per a l'any 2019

	Favorable
	Tipus de votació: unanimitat

	Lluís Xavier Villaró, regidor delegat de Promoció econòmica, dona compte de l’escrit tramés per Joan Rossinyol i Vidal, cap de l’Àrea Jurídica de la Direcció General de Comerç, on comunica els dies festius amb obertura comercial autoritzada, per al municipi de Solsona, per a l’any 2019 i que són els següents: 10 de març, 12 de maig, 10 de setembre, 12 d'octubre i 1, 6, 8, 15, 22 i 29 de desembre.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

